નવી દિલ્હી, 31 મે: ગઇકાલે 30 મેના રોજ દિલ્હીના વાતાવરણમાં અચાનક પલટો આવ્યો અને દિલ્હીવાસીઓએ ભારે હાલાકીનો સામનો કરવો પડ્યો. બપોરે 12 વાગ્યે દિલ્હીનું તાપમાન 44 ડિગ્રી સેલ્સિયસ હતું પરંતુ સાંજે 4 વાગતા જ આખી દિલ્હી સહીત એનસીઆર વિસ્તારમાં અંધારપટ છવાઇ ગયું. સૌથી પહેલા જે જોરજોરથી પવન ફૂંકાવા લાગ્યો ત્યાર બાદ ધીરેધીરે વરસાદ વરસવા લાગ્યો. છેલ્લા કેટલાંય સમયથી તપી રહેલા દિલ્હી વાસીઓને વરસાદના પાણીએ ખૂબ જ ઠંડક આપી. જોકે આના કારણે દિલ્હીવાસીઓને ખૂબ જ જહેમત પણ ઊઠાવવી પડી. કેટલાંક સ્થળોએ વાવાઝોડાના કારણે વૃક્ષો પણ તૂટી પડ્યા હતા. કેટલીંક ઘટનાઓમાં ઘણા લોકોના મૃત્યુ થવાના સમાચાર પણ છે.